Diari Oficial de la Generalitat Valenciana


Sumari del DOGV 7737, del 09-03-2016 (2016/1552)

RESOLUCIÓ, de 26 de febrer de 2016, de la consellera de Justícia, Administració Pública, Reformes Democràtiques i Llibertats Públiques, per la qual es modifica la composició de l'Observatori sobre entorn digital de la justícia, derivat del Fòrum de Debat sobre la Justícia a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7737

Data del DOGV
:   09-03-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1552


Data del document
:   26-02-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ, de 26 de febrer de 2016, de la consellera de Justícia, Administració Pública, Reformes Democràtiques i Llibertats Públiques, per la qual es modifica la composició de l'Observatori sobre entorn digital de la justícia, derivat del Fòrum de Debat sobre la Justícia a la Comunitat Valenciana. [2016/1552]  
Per Resolució de 3 de desembre de 2015, de la consellera de Justícia, Administració Pública, Reformes Democràtiques i Llibertats Públiques, es va constituir l'Observatori sobre Entorn Digital de la Justícia com a grup de treball adscrit a aquesta conselleria, derivat del Fòrum de Debat sobre la Justícia a la Comunitat Valenciana, regulat al seu torn per Resolució de 19 de novembre de 2015, i la finalitat de la qual és proposar recomanacions, modificacions normatives o bones pràctiques i emetre un informe final en què es plasmen les seues conclusions amb el balanç de les tasques dutes a terme i la formulació de les propostes que els seus membres estimen oportunes.  
De conformitat amb el que disposen les esmentades resolucions, l'Observatori es configura com a òrgan col·legiat i el seu règim jurídic és l'establit en els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En l'apartat primer de la resolució de constitució de l'Observatori es va establir la composició nominal dels membres que el componen, i resulta convenient per raons organitzatives modificar-la.  
  
Per tot això, i de conformitat amb el que disposa el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en l'article 19.1 del qual s'atribueixen a la Conselleria de Justícia, Administració Pública, Reformes Democràtiques i Llibertats Públiques, les competències en matèria de justícia, i en l'article 19.2.a, s'assignen a la Direcció General de Justícia les funcions de relacions amb la justícia, infraestructures judicials, gestió i formació del personal, planificació de l'Oficina Judicial, justícia gratuïta i atenció a víctimes de delicte, i en la lletra b, de l'esmentat article, a la Direcció General de Reformes Democràtiques, les funcions d'impuls en matèria d'instruments que aprofundisquen en el desenvolupament democràtic en la Comunitat, resolc:  
  
  
Modificar la composició de l'Observatori sobre Entorn Digital de la Justícia, derivat del Fòrum de Debat sobre la Justícia a la Comunitat Valenciana, i incorporar-hi José Luis Cuesta Merino com a vocal.  
  
  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.  
  
València, 26 de febrer de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.